b'\n_START_ARTICLE_\nLichtenbergova figura\n_START_PARAGRAPH_\nLichtenbergove figure so razvejana elektri\xc4\x8dne razelektritve (elektri\xc4\x8dna drevesa), ki se v\xc4\x8dasih ohranijo na povr\xc5\xa1ini ali v notranjosti trdnega dielektrika. Imenujejo se po nem\xc5\xa1kem fiziku Georgu Christophu Lichtenbergu, ki jih je prvi odkril in raziskoval._NEWLINE_Lichtenberg je leta 1777 zgradil velik elektrofor, da bi prek indukcije proizvajal visokonapetostno stati\xc4\x8dno elektriko. Z napravo je odkril osnovno na\xc4\x8delo sodobne tehnologije kserografskega kopirnega stroja. Z razelektritvijo visokonapetostnega vira blizu izolatorja je lahko opazoval \xc5\xbearkast vzorec. Lichtenbergove figure obravnavamo danes kot fraktale. Odkritje figur je bilo predhodnica sodobne plazemske fizike. Ob odkritju so verjeli, da bodo njihove zna\xc4\x8dilne oblike pomagale razodeti naravo pozitivnih in negativnih elektri\xc4\x8dnih\xc2\xa0\xc2\xbbizlo\xc4\x8din\xc2\xab.'